### 10.    Beslutning om nedsættelse af Frivilligråd

**Åbent**

Sagsnr.: 326-2015-32383       J.nr.: 27.15.12           Dokumentnr.:
326-2017-258982

**Sagstype**

Beslutning.

**Resume og sagens baggrund**

Der har været nedsat et Frivilligråd i en prøveperiode på 2
år. Indstillingsudvalget har evalueret rådets virke, og indstiller til
Kommunalbestyrelsen, at Frivilligrådet etableres fast fra 2018. Frivilligrådet
består af repræsentanter fra de frivillige sociale foreninger i kommunen.
Administrationen foreslår, at der afsættes 35.000 kr. årligt til rådets
aktiviteter fra den afsatte § 18 pulje, samt at Kommunalbestyrelsen uddelegerer
godkendelseskompetencen ved vedtægtsændringer til Indstillingsudvalget.

**Indstillinger**

Direktøren indstiller:

1. At
Frivilligrådet nedsættes fast fra 2018.

2. At der afsættes
35.000 kr. årligt fra § 18 midlerne til rådets aktiviteter.

3. At.
Kommunalbestyrelsen uddelegerer kompetencen til at godkende vedtægtsændringer
til Indstillingsudvalget.

**Behandling**

Økonomiudvalget, Kommunalbestyrelsen

**Sagsfremstilling**

Kommunalbestyrelsen besluttede på deres møde d. 19. august
2015, at nedsætte et frivilligråd, som en forsøgsordning på to år. På samme
møde blev det besluttet, at Indstillingsudvalget skulle evaluere rådets virke i
2017, hvorefter det skal besluttes om Frivilligrådet skal nedsættes fast.

Indstillingsudvalget og Frivilligrådet afholdte et
dialogmøde d. 22. maj 2017, hvor rådets arbejde blev evalueret.
Indstillingsudvalget besluttede på deres efterfølgende møde, at indstille til
Kommunalbestyrelsen, at Frivilligrådet nedsættes fast fra 2018.

Administrationen foreslår, at der, som i 2016 og 2017,
afsættes 35.000 kr. årligt til Frivilligrådets aktiviteter, og at beløbet tages
fra de afsatte § 18 midler.

*Frivilligrådets arbejde i 2016 og 2017*

Frivilligrådet består af repræsentanter fra de frivillige
sociale foreninger i kommunen.

Frivilligrådets afholdte aktiviteter i den 2-årige
forsøgsordning:

Aktiviteter i 2016

· 7 ordinære møder i rådet.

· Dialogmøde med Indstillingsudvalget.

· Temamøde i samarbejde med Frivillighedskonsulenten. ”Pas godt på
jeres medlemmer og tag godt i mod nye – Samvær og fællesskab mod ensomhed”. Der
deltog 75 personer fra 36 foreninger.

· Deltagelse på [adresse] i Høng den 28. maj. Rådet ønskede ikke
en stand, men medlemmer af rådet var til stede og besøgte foreningerne der
deltog. En folder blev udarbejdet.

· Afholdelse af tre kurser for bestyrelserne i de frivillige
sociale foreninger. Underviser på kurserne var Center for frivillighed og
ledelse:

o "Det gode bestyrelsesarbejde". Kurset var fyldt op og
der deltog 30 personer fra 19 foreninger.

o ”Konfliktforebyggende kommunikation”. Kurset var fyldt op og der
deltog 40 personer fra 16 foreninger.

o ”Anerkendelse af frivillige”. Der deltog 20 personer fra 14
foreninger.

· Deltagelse til Idræts- og Sundhedsfestivallen "Sundhed i
Bevægelse". Rådet ønskede ikke en stand, men medlemmer af rådet var til
stede og besøgte foreningerne der deltog.

Aktiviteter i 2017

· 7 ordinære møder i rådet.

· Dialogmøde med Indstillingsudvalget.

· Frivilligrådets årsmøde. Der deltog 25 personer fra 13
foreninger.

· Temamøde i samarbejde med Frivillighedskonsulenten.
"Frivillighed og Forskellighed". Der deltog 56 personer fra 28
foreninger.

· Førstehjælpskurser. Frivilligråder har søgt Trygfonden om støtte
til afholdelse af basis førstehjælpskurser for de frivillige sociale
foreninger. Der er modtaget en bevilling på 40.000 kr. Der er afholdt fire
kurser, med 16 deltagere på hvert hold.

· To arrangementer i samarbejde med Folkeoplysningsudvalget, for at
skabe netværk på tværs af alle foreninger:

o Foreningsudvikling med fokus på rekruttering af frivillige ved
Noah Hermansen, Soft Green foreningsudvikling.

o Inspirationsaften om fundraising

· Fundraising kursus. Der deltog 21 personer fra 13 foreninger.

*Uddelegering af godkendelseskompetence til
Indstillingsudvalget ved vedtægtsændringer*

I de nuværende godkendte vedtægter for Frivilligrådet § 6
stk. 2 står skrevet, at vedtægterne for Frivilligrådet samt eventuelle
ændringer skal godkendes af Kommunalbestyrelsen.

Administrationen foreslår, at Kommunalbestyrelsen
uddelegerer kompetencen til at godkende eventuelle vedtægtsændringer til
Indstillingsudvalget. Indstillingsudvalget har ansvaret for, at vedtægterne
danner rammen for Frivilligrådets arbejde.

Vedtægter for Frivilligrådet er vedlagt som bilag.

**Økonomiske konsekvenser**

De 35.000 kr. der afsættes til rådets virke, vil blive
finansieret af de afsatte § 18 midler.

**Økonomiudvalgets møde den 11.
oktober 2017:**

Anbefales.

**Bilag**

|  |  |
| --- | --- |
| Vedtægter Frivilligrådet | 326-2015-192738 |